แรงขายหุ้นพลังงานกด SET ดิ่งต่อ 8 จุด หลังราคาน้ำมันร่วงแรง
แรงขายหุ้นพลังงานกด SET ดิ่งต่อ 8 จุด หลังราคาน้ำมันร่วงแรง โดยดัชนีตลาดหุ้นไทย ณ เวลา 10.10 น. อยู่ที่ระดับ 1,668.40 จุด ลบ 7.89 จุด หรือ 0.47% มูลค่าซื้อขาย 6,800.43 ล้านบาท
16 ส.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.10 น. อยู่ที่ระดับ 1,668.40 จุด ลบ 7.89 จุด หรือ 0.47% มูลค่าซื้อขาย 6,800.43 ล้านบาท
10 หุ้นกดดัชนีเช้านี้

ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยเช้านี้คาดว่าจะยังปรับตัวลงได้อยู่ เนื่องจากตลาดหุ้นในภูมิภาคเอเชียยังย่อตัวลงอยู่ โดยตลาดหุ้นฮ่องกงร่วงไปกว่า 200 จุด และดาวโจนส์ก็ปรับตัวลงด้วย นอกจากนี้ราคาน้ำมันก็ปรับตัวลงแรงเมื่อคืนที่ผ่านมา
ทั้งนี้ ปัญหาที่เกิดขึ้นในตุรกียังมีอิทธิพลต่อตลาดฯอยู่ และ Fund Flow ยังคงไหลออกอยู่ด้วย พร้อมให้แนวรับ 1,660 จุด ส่วนแนวต้าน 1,680 จุด
 